Diari Oficial de la Generalitat Valenciana


Sumari del DOGV 8719, del 17-01-2020 (2020/305)

RESOLUCIÓ de 13 de gener de 2020, del president de Turisme Comunitat Valenciana, per la qual es dona publicitat a l'import global màxim destinat a les ajudes dirigides a les entitats locals de la Comunitat Valenciana l'any 2020.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8719

Data del DOGV
:   17-01-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/305


Data del document
:   13-01-2020

Organisme emissor
:   Turisme Comunitat Valenciana

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 13 de gener de 2020, del president de Turisme Comunitat Valenciana, per la qual es dona publicitat a l'import global màxim destinat a les ajudes dirigides a les entitats locals de la Comunitat Valenciana l'any 2020. [2020/305]  
Mitjançant el Decret 4/2017, de 31 de març, del president de la Generalitat, s'aproven les bases reguladores de les ajudes dirigides al sector turístic de la Comunitat Valenciana, publicat en el Diari Oficial de la Generalitat Valenciana número 8014, de 4 d'abril de 2017.  
Per mitjà de la Resolució de 19 de desembre de 2019, del president de Turisme Comunitat Valenciana, publicada en el Diari Oficial de la Generalitat Valenciana número 8700, de data 18 de desembre de 2019, es convoquen les ajudes a entitats locals per a l'any 2020 de Turisme Comunitat Valenciana, dirigides a la millora i la competitivitat dels recursos i destinacions turístiques de la Comunitat Valenciana.  
L'article 3 de la mencionada resolució estableix que la concessió de les ajudes previstes en aquesta estarà condicionada a l'existència de crèdit adequat i suficient en el pressupost de Turisme Comunitat Valenciana per a l'any 2020.  
Així mateix, estableix que en compliment del que es preveu en l'article 5.3.d del mencionat Decret 4/2017, de 31 de març, del president de la Generalitat, pel qual s'aproven les bases reguladores de les presents ajudes i d'acord amb el que establisca la Llei de pressupostos de la Generalitat per a l'exercici 2020, amb destinació a Turisme Comunitat Valenciana, per mitjà d'una resolució del president d'aquesta, es donarà publicitat de les línies de crèdit i de l'import global màxim destinat a la concessió de les ajudes previstes en la mencionada convocatòria.  
En conseqüència, d'acord amb les competències assignades pel Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme (en l'actualitat Turisme Comunitat Valenciana en virtut de l'article 12 de la vigent Llei 15/2018, de 7 de juny, de la Generalitat, de turisme, oci i hospitalitat de la Comunitat Valenciana), i de conformitat amb aquesta, resolc:  
  
Donar publicitat a les línies de crèdit i a l'import global màxim amb què es finançaran les ajudes acollides als diferents programes continguts en la Resolució de 10 de desembre de 2019, del president de Turisme Comunitat Valenciana, publicada en el Diari Oficial de la Generalitat Valenciana número 8700, de data 18 de desembre de 2019, que són els següents:  
1. El programa 1, «Inversió en adequació i millora dels serveis i recursos turístics», es finançarà amb càrrec a la línia pressupostària S0787000, «Adequació i millora de recursos i serveis turístics», del capítol VII dels pressupostos de la Generalitat per a 2020 amb destinació a Turisme Comunitat Valenciana, i serà l'import global màxim 3.139.234,14 euros, import resultant de llevar 67.367,53 euros de la consignació de 3.200.000 euros corresponent a l'anualitat 2020 establida en aquesta línia pressupostària i vinculats a tres projectes amb expedient de concessió d'ajuda bianual 2019-2020.   
2. El programa 2, «Competitivitat i desestacionalització de les destinacions turístiques», es finançarà amb càrrec a la línia S0785000, «Competitivitat i desestacionalització de les destinacions turístiques», del capítol IV dels pressupostos de la Generalitat per a 2020 amb destinació a Turisme Comunitat Valenciana, i serà l'import global màxim 2.385.000,00 euros.  
Contra la present resolució, que posa fi a la via administrativa, podrà interposar-se un recurs contenciós administratiu davant dels jutjats contenciosos administratius de València, dins del termini de dos mesos comptats des de l'endemà de publicar-se i, potestativament, podrà interposar-se un recurs de reposició davant del president de Turisme Comunitat Valenciana, en el termini d'un mes, a comptar de l'endemà de publicar-se, tot això de conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 13 de gener de 2020.- El president de Turisme Comunitat Valenciana: Francesc Colomer Sánchez.